b041b3c98b74a8b1d4ee2a10083c3db1
Hvad koster WiFi-opkald?
telia.dk
2021.04

WiFi-opkald er inkluderet i den mængde tale, der i dit abonnement. Er talen opbrugt, vil du blive opkrævet samme takst for WiFi-opkald, som du gør for tale over mobilnetværket.



bcc1baa47e460afd560b43dd9e662e01
Kan jeg bruge WiFi-opkald i udlandet?
telia.dk
2021.04

Nej, WiFi-opkald virker kun i Danmark.



f4e9e9c692ab78945bcf6784719484f0
Hvordan fungerer WiFi-opkald, hvis jeg ringer fra Danmark til udlandet?
telia.dk
2021.04

Det vil være, som hvis du ringer fra Danmark til udlandet fra almindeligt mobilnet.



0694db7aa1db3f2f3212a77dc71d1b05
Hvad sker der, hvis jeg starter et opkald over WiFi-opkald og forlader bygningen?
telia.dk
2021.04

Hvis du starter et opkald over Wi-Fi, vil du kunne bevæge dig ud i et VoLTE/4G-netværk og fortsætte din samtale. Er der kun 2G eller 3G net, vil forbindelsen dog blive afbrud. Starter du dit opkald over VoLTE/4G, vil du også kunne gå indendørs og fortsætte dit opkald over WiFi.



c93f3731651d1f00bacebf5a36c124ea
Jeg oplever dårlig kvalitet, når jeg foretager opkald over WiFi. Hvorfor?
telia.dk
2021.04

Kvaliteten af dit WiFi-opkald afhænger af din WiFi-forbindelse. Det vil derfor have betydning for dit WiFi-opkald, hvis din WiFi-forbindelse er dårlig.



08bc11f7930be2714e4b733b51168e43
Kræver det noget særligt at min WiFi-forbindelse?
telia.dk
2021.04

Nej. Er din telefon tilsluttet WiFi-netværket og er forbindelsen stærkere end mobilnetværket, vil din mobil automatisk vælge dette netværk. Du skal dog være opmærksom på, at nogle WiFi-netværk kan spærre for WiFi-opkald. I disse tilfælde vil telefonen benytte mobil-netværket, hvis dette er tilgængeligt.



9e57242355b1550b45e52d1a2804ba21
Hvad sker der, når andre ringer op til mig, når jeg er på WiFi? Foretager telefonen så automatisk opkaldet over WiFi?
telia.dk
2021.04

Som udgangspunkt nej. Telefonen er sat op til at skulle foretrække mobilnetværket. Har du dårlig dækning, hvor du er, vil den bruge WiFi i stedet for. På nogle telefoner har du mulighed for at ændre indstillingerne, så WiFi-opkald er foretrukket.



c0bd88c829710c7e668fb11e05ba50d4
Skal modtagerens telefon også understøtte WiFi-opkald?
telia.dk
2021.04

Modtagerens telefon skal ikke understøtte WiFi-opkald, før du kan benytte det. Hvis modtagerens telefon ikke understøtter WiFi-opkald, vil du dog ikke opleve forbedret talekvalitet.



bf9e30bf63e92b7a0f6a7e1ce905a0f2
Er WiFi-opkald inkluderet i alle abonnementer?
telia.dk
2021.04

Ja, WiFi-opkald er inkluderet i alle tale abonnementer. Det kræver dog, at du har en telefon, der understøtter teknologien.



adbccae31896e800c29d93b73ac70e24
Kan man sende sms'er via WiFi-opkald?
telia.dk
2021.04

Nej, det kan man ikke. Hvis du kun har WiFi-dækning, vil du derfor ikke kunne sende sms.



30412b7de2787e3fe637a0f7c436f7cc
Hvordan ser man, at telefonen ringer over WiFi-opkald?
telia.dk
2021.04

På Android vil den vise et lille WiFi-opkald ikon, når den benytter netværket.



7558e9a3746a3bb1a34e2e9db3c2b0ed
Hvordan tjekker jeg, om min software er opdateret til den nyeste?
telia.dk
2021.04

Har du en Huawei telefon, skal du gøre følgende: Vælg Indstillinger → System → Systemopdatering. Her kan du tjekke, om der findes ny software til din telefon.


Har du en Samsung telefon, skal du gøre følgende: Swipe op → Vælg Indstillinger → Vælg Softwareopdatering → Vælg Download Manuelt. Her kan du tjekke, om der findes ny software til din telefon.


Har du en iPhone, skal du gøre følgende: Vælg instillinger → Vælg Generelt → Vælg Softwareopdatering. Her kan du tjekke, om der findes ny software til din telefon.



2b9428481de3c6ed278b938690c7075d
Jeg har en af telefonerne, der understøtter teknologien, men WiFi-opkald virker stadig ikke. Hvorfor?
telia.dk
2021.04

Det er vigtigt, at din telefon er opdateret til den nyeste software-version. Her skal du være opmærksom på, at ikke alle modtager softwareopdateringen fra producenten på samme tid. Det kan også være, at WiFi-opkald endnu ikke er blevet aktiveret i dit abonnement.


